Pirkimo sąlygų 1 priedas

**TECHNINĖ SPECIFIKACIJA**

**Transporto priemonių plovimo automatinėse / tunelinėse plovyklose paslaugos**

**I DALIS. PIRKIMO OBJEKTO APRAŠYMAS**

1. **SĄVOKOS IR SUTRUMPINIMAI**
   1. **Perkančioji organizacija** – akcinė bendrovė „Regitra“, kuri po viešojo pirkimo – pardavimo sutarties (toliau – Sutartis) sudarymo vadinama Užsakovu.
   2. **Tiekėjas** –ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Perkančioji organizacija sudaro Sutartį, kuris po Sutarties sudarymo vadinamas Paslaugų teikėju.
   3. **Sutartis** – Sutartis, sudaroma tarp Tiekėjo ir Perkančiosios organizacijosdėl pirkimo objekto.
2. **PIRKIMO OBJEKTAS**
   1. Transporto priemonių plovimo automatinėse / tunelinėse plovyklose paslaugos (toliau – Paslaugos), atitinkančios šioje techninėje specifikacijoje (toliau – Techninė specifikacija) keliamus reikalavimus.
   2. BVPŽ KODAS: pagrindinis – 50112300-6 Automobilių plovimo ir panašios paslaugos.
3. **KIEKIS (APIMTIS)**
   1. Kiekis (apimtis):

|  |  |  |
| --- | --- | --- |
| **Eil. Nr.** | **Paslaugų pavadinimas** | **Kiekis** |
| 1. | Transporto priemonių plovimo automatinėse / tunelinėse plovyklose paslaugos | pagal poreikį\* |

\* Paslaugos bus perkamos pagal poreikį Sutarties vykdymo laikotarpiu, neviršijant maksimalios Sutarties kainos (pradinės Sutarties vertės) 36 000,00 Eur be PVM sumos. Paslaugoms taikoma tokia kaina, kuri yra viešai skelbiama Paslaugų teikimo vietose Paslaugų užsakymo metu, pritaikant (atimant) Sutartyje, Tiekėjo pasiūlyme nurodytą nuolaidą.

*Pastaba. Tiekėjo pasiūlyme nurodyta nuolaida su kitomis Tiekėjo taikomomis nuolaidomis (pvz., akcijų metu) nesumuojamos. Tiekėjo pasiūlyme nurodyta nuolaida yra fiksuotas dydis ir nekinta per visą Sutarties galiojimo laikotarpį. Nuolaida taikoma Paslaugoms, visose Tiekėjo Paslaugų teikimo vietose.*

* 1. Perkančioji organizacija, esant poreikiui, gali įsigyti Techninės specifikacijos 3.1 papunkčio lentelėje nenurodytų, tačiau su pirkimo objektu susijusių paslaugų (toliau – Kitos paslaugos), neviršijant 10 (dešimties) procentų maksimalios Sutarties kainos (pradinės Sutarties vertės). Už Kitas paslaugas bus apmokama ne didesnėmis nei užsakymo metu Paslaugų teikimo vietoje nurodytomis galiojančiomis kainomis.

1. **REIKALAVIMAI PIRKIMO OBJEKTUI**
   1. Tiekėjas turi suteikti Paslaugas Perkančiajai organizacijai renkantis iš Tiekėjo Paslaugų teikimo vietose siūlomų plovimo programų.
   2. Paslaugos turi būti teikiamos Perkančiosios organizacijos eksploatuojamoms transporto priemonėms. Preliminarus transporto priemonių kiekis – 85 (aštuoniasdešimt penki) vnt. Nurodytas kiekis gali keistis įsigijus naujų transporto priemonių, transporto priemones baigus eksploatuoti arba pasikeitus eksploatacijos vietai.
   3. Paslaugos turi būti teikiamos Tiekėjo Paslaugų teikimo vietose, transporto priemonių plovimui pritaikytose patalpose, su specialiai šioms Paslaugoms pritaikyta įranga ir priemonėmis.
   4. Tiekėjas, teikdamas Paslaugas, privalo naudoti tik kokybiškas ir sertifikuotas plovimo ir valymo priemones bei įrangą, užtikrinančias transporto priemonių kėbulų paviršių saugumą nuo cheminių ir mechaninių dažų sluoksnio pažeidimų.
   5. Po Paslaugų suteikimo ant transporto priemonės kėbulo paviršiaus neturi likti purvo ar kitų apnašų likučių.
   6. Už Paslaugas Tiekėjo Paslaugų teikimo vietose atsiskaitoma Tiekėjo Perkančiajai organizacijai išduotomis kreditinėmis atsiskaitymo kortelėmis (toliau – atsiskaitymo kortelės). Tiekėjas turės pateikti Perkančiosios organizacijos atstovui, atsakingam už Sutarties vykdymą, kiekvienai transporto priemonei skirtas atsiskaitymo korteles per 5 (penkias) darbo dienas nuo Perkančiosios organizacijos poreikio (užsakymo) pateikimo Tiekėjui el. paštu dienos.
   7. Atsiskaitymo kortelės Perkančiajai organizacijai pateikiamos nemokamai. Atsiskaitymo kortelių skaičius neribojamas.
   8. Tiekėjas turės išduoti naujas (įskaitant praradimo atvejus) ir keisti susidėvėjusias, pažeistas atsiskaitymo korteles nemokamai ne vėliau kaip per 5 (penkias) darbo dienas nuo Perkančiosios organizacijos užsakymo pateikimo Tiekėjui el. paštu dienos.
   9. Tiekėjas, Perkančiosios organizacijos pageidavimu, turės nustatyti mėnesio ir / ar dienos limitus išduodamoms atsiskaitymo kortelėms.
   10. Tiekėjas (jo darbuotojai) turi užtikrinti, kad išduotomis atsiskaitymo kortelėmis Perkančiosios organizacijos darbuotojai galėtų atsiskaityti tik už Techninėje specifikacijoje numatytas Paslaugas.
   11. Praradus atsiskaitymo kortelę, Tiekėjas įsipareigoja ją blokuoti ne vėliau kaip per 2 (dvi) val. po pranešimo gavimo darbo dienomis nuo 8.00 iki 17.00 val. Po 2 (dviejų) val. nuo pranešimo gavimo visi galimi nuostoliai dėl neteisėto atsiskaitymo kortelės naudojimo tenka Tiekėjui.

1. **GARANTINIS TERMINAS**

Netaikomas.

1. **APLINKOS APSAUGOS REIKALAVIMAI**

Tiekėjas, teikdamas Paslaugas, turi tvarkyti pavojingas ir nepavojingas atliekas vadovaujantis Lietuvos Respublikos atliekų tvarkymo įstatymu (aktuali redakcija) ir Atliekų tvarkymo taisyklėmis, patvirtintomis Lietuvos Respublikos aplinkos ministro 1999 m. liepos 14 d. įsakymu Nr. 217 „Dėl Atliekų tvarkymo taisyklių patvirtinimo“ (aktuali redakcija). Atitiktis aplinkos apsaugos reikalavimams vertinama Sutarties vykdymo metu, vadovaujantis Sutartyje nustatyta tvarka.

1. **NACIONALINIO SAUGUMO REIKALAVIMAI**

Nacionalinio saugumo reikalavimai Techninėje specifikacijoje netaikomi.

**II DALIS. SUTARTINIŲ ĮSIPAREIGOJIMŲ VYKDYMAS**

1. **PASLAUGŲ TEIKIMO VIETA**

Vilniaus, Kauno, Klaipėdos, Šiaulių, Panevėžio, Alytaus miestuose. Esant Perkančiosios organizacijos poreikiui, Paslaugos turi būti teikiamos visame Tiekėjo tinkle esančiose automatinėse / tunelinėse plovyklose.

1. **PASLAUGŲ TEIKIMO TERMINAI IR TVARKA**

9.1. Perkančioji organizacija Paslaugomis naudojasi atvykusi į Paslaugų teikimo vietą, t. y. „gyvos eilės“ principu.

* 1. Paslaugų teikimo terminas – iki bus nupirkta Paslaugų už 36 000,00 Eur be PVM sumą, bet ne ilgiau kaip 36 (trisdešimt šeši) mėnesiai nuo Sutarties įsigaliojimo dienos.
  2. Už kiekvieną mėnesį suteiktas Paslaugas, Tiekėjas kartu su PVM sąskaita faktūra, turi pateikti detalizaciją pdf, xlsx formatu apie suteiktas Paslaugas pagal atsiskaitymo korteles.

1. **TRŪKUMŲ ŠALINIMO TVARKA**

10.1. Pretenzijas dėl nekokybiškų Paslaugų, kurios neatitinka įprastai tokios rūšies Paslaugoms keliamų reikalavimų, Perkančioji organizacija gali pareikšti tą pačią dieną po Paslaugų suteikimo, o Tiekėjas įsipareigoja nedelsiant per šalių suderintą terminą pašalinti nurodytus trūkumus.

10.2. Paslaugų teikimo metu atsiradus transporto priemonių kėbulų defektams (įdaužimai, įlenkimai, įbrėžimai ir kiti išorės sugadinimai) dėl Tiekėjo kaltės, t. y. neužtikrinant Techninės specifikacijos 4.4 papunkčio laikymosi, Tiekėjas turės atlyginti padarytą žalą.

10.3. Iškilus nesutarimams dėl defektų atsiradimo tarp Perkančiosios organizacijos ir Tiekėjo, ekspertizę atlieka nepriklausomi ekspertai dalyvaujant Perkančiosios organizacijos ir Tiekėjo atstovams. Šalys įsipareigoja bendru susitarimu paskirti nepriklausomą ekspertą. Ekspertizės išlaidas apmoka kalta šalis.

**11. PRIEDAI**