Pirkimo sąlygų 2 priedas

(Projektas)

**TRANSPORTO PRIEMONIŲ PLOVIMO AUTOMATINĖSE / TUNELINĖSE PLOVYKLOSE PASLAUGŲ VIEŠOJO PIRKIMO–PARDAVIMO SUTARTIS**

**BENDROJI DALIS**

1. **Sutartyje vartojamos sąvokos ir jų aiškinimas**
   1. Šioje sutartyje (toliau – Sutartis) (įskaitant jos Specialiosios dalies sąlygas) didžiosiomis raidėmis rašomi žodžiai ir žodžių junginiai turi žemiau nurodytas reikšmes, jeigu kontekstas nereikalauja kitaip:
      1. Paslaugos – Techninėje specifikacijoje įvardintos paslaugos.
      2. Sutartis – Šalių sudaryta Paslaugų viešojo pirkimo–pardavimo sutartis, kurią sudaro Bendrosios dalies sąlygos ir Specialiosios dalies sąlygos bei Sutarties priedai, taip pat visi vėlesni Sutarties pakeitimai ir papildymai, dėl kurių raštu susitarė Šalys.
      3. Bendroji dalis – Paslaugų viešojo pirkimo–pardavimo sutarties dalis, kurioje įtvirtinamos bendrosios Sutarties sąlygos ir kuri yra Sutarties sudėtinė ir neatskiriama dalis.
      4. Specialioji dalis – Paslaugų viešojo pirkimo-pardavimo sutarties dalis, kurioje nurodytos konkrečios sąlygos, taikytinos Sutarčiai, ir kuri yra Sutarties sudėtinė ir neatskiriama dalis.
      5. Šalimi (Šalimis) įvardijamos Perkančioji organizacija, akcinė bendrovė „Regitra“, kuri po šios Sutarties sudarymo vadinama Užsakovu, ir paslaugų viešąjį pirkimą laimėjęs Paslaugų teikėjas, kuris po šios Sutarties sudarymo vadinamas Paslaugų teikėju ir yra nurodomas Specialiojoje dalyje.
      6. BDAR – 2016 m. balandžio 27 d. Europos parlamento ir tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo, kuriuo panaikinama Direktyva 95/46/EB.
      7. Kitos sąvokos suprantamos, kaip jos yra apibrėžtos Sutartyje ir kituose taikytinuose teisės aktuose.
   2. Jeigu Sutartyje nenurodyta kitaip, žodžiai, vartojami vienaskaitos forma taip pat reiškia ir daugiskaitą, vienos giminės žodžiai apima ir kitos giminės atitinkamus žodžius, žodžiai reiškiantys asmenis apima ir juridinius, ir fizinius asmenis, o nuoroda į visumą taip pat reiškia ir nuorodą į jos dalį, ir (kiekvienu konkrečiu atveju) atvirkščiai.
2. **Sutarties dalykas**
   1. Paslaugų teikėjas įsipareigoja Sutartyje numatytomis sąlygomis ir tvarka suteikti Specialiosios dalies 2.1 papunktyje nurodytas Paslaugas, o Užsakovas įsipareigoja už tinkamai suteiktas Paslaugas sumokėti Sutartyje nustatyta tvarka ir terminais.
   2. Paslaugų kiekis (apimtis), Paslaugų teikimo vieta ir terminai yra nurodyti Sutarties 1 priede „Techninė specifikacija“ (toliau – Sutarties 1 priedas, Techninė specifikacija).
3. **Sutarties kaina** 
   1. Sutarties kaina ir Sutarčiai taikomos kainodaros taisyklės numatytos Specialiosios dalies 4.1-4.3 papunkčiuose.
   2. Sutarties Paslaugų kaina (įkainiai) yra pastovūs ir nekeičiami visą Sutarties galiojimo laikotarpį, išskyrus atvejus, kai po Sutarties pasirašymo keičiamas Paslaugoms taikomas PVM tarifas. Tais atvejais, kai teisės aktais pakeičiamas PVM tarifo dydis, taikomas Paslaugoms, Paslaugų kaina (įkainiai) perskaičiuojami nekeičiant Paslaugų teikėjo pasiūlymo kainos (įkainių) be PVM dalies, atitinkamai perskaičiuojant tik PVM dalį. Pasikeitus PVM tarifo dydžiui, Šalys atskiro susitarimo nesudaro, o mokėtinas PVM yra apskaičiuojamas taikant PVM sąskaitos faktūros išrašymo Užsakovui dieną Lietuvos Respublikos teisės aktų nustatytą PVM dydį.
   3. Sutarties Paslaugų kaina (įkainiai) perskaičiuojami (peržiūrimi) vadovaujantis Specialiosios dalies 4.3 papunktyje nustatytomis kainos peržiūros taisyklėmis *(jeigu Specialiojoje dalyje nustatyta Paslaugų kainos (įkainių) peržiūra).*
   4. Į Sutarties Paslaugų kainą (įkainius) įskaičiuoti visi mokesčiai bei visos kitos Paslaugų teikėjo patirtos ir (ar) galimos patirti tiesioginės ir netiesioginės išlaidos ir mokesčiai, susiję su Paslaugų teikimu (išskyrus tuos atvejus, kai Techninėje specifikacijoje aiškiai nurodyta, kad tam tikros konkrečios išlaidos neturi būti įskaičiuotos į Sutarties Paslaugų kainą (įkainius).
4. **Paslaugų teikimo ir priėmimo-perdavimo tvarka** 
   1. Paslaugų teikimo tvarka, terminai bei sąlygos numatytos Specialiosios dalies 3.1 papunktyje ir (ar) Sutarties 1 priede.
   2. Paslaugų priėmimas–perdavimas įforminamas Šalims pasirašant suteiktų Paslaugų atlikimo aktą, kurio pavyzdinė forma pateikiama Sutarties 4 priede, ir (ar) perduodant kitą atitinkamą dokumentaciją, jei papildomos dokumentacijos reikalaujama pagal Techninę specifikaciją ar teisės aktus *(jei Specialiojoje dalyje numatyta, kad ši sąlyga taikoma).* Kitais atvejais Paslaugos priimamos nesurašant Paslaugų atlikimo akto, o Paslaugų priėmimas–perdavimas įforminamas Šalims pasirašant PVM sąskaitą faktūrą.
   3. Užsakovas turi teisę atsisakyti pasirašyti Paslaugų atlikimo aktą tuo atveju, jeigu jų perdavimo metu ar per Specialiosios dalies 3.1 papunktyje numatytą terminą yra nustatoma, jog Paslaugos neatitinka Techninėje specifikacijoje nurodytų reikalavimų. Paslaugų teikėjas nedelsdamas turi imtis visų įmanomų priemonių nustatytiems trūkumams pašalinti.
   4. Užsakovas turi teisę pareikšti pretenzijas Paslaugų teikėjui per Specialiosios dalies 3.2 papunktyje ir / ar Techninėje specifikacijoje numatytą terminą dėl Paslaugų kokybės, jeigu jos neatitinka Paslaugų teikėjo pasiūlyme deklaruotos Paslaugų kokybės. Paslaugų teikėjas nedelsdamas turi imtis visų įmanomų priemonių nustatytiems trūkumams pašalinti.
   5. Paslaugų teikėjas trūkumus privalo pašalinti per Specialiosios dalies 3.2 papunktyje ir (ar) Techninėje specifikacijoje nurodytą terminą.
   6. Visus Užsakovo nurodytus Paslaugų trūkumus Paslaugų teikėjas privalo pašalinti savo sąskaita.
5. **Atsiskaitymo tvarka** 
   1. Užsakovas atsiskaito su Paslaugų teikėju, šiam tinkamai įvykdžius visus sutartinius įsipareigojimus ir pateikus Užsakovui PVM sąskaitą faktūrą ar sąskaitą faktūrą *(jeigu Specialiojoje dalyje numatyta, kad taikoma fiksuota kaina ir nenumatomas atsiskaitymas dalimis).*
   2. Užsakovas atsiskaito su Paslaugų teikėju už faktiškai suteiktas Paslaugas, vadovaudamasis Sutarties 6 priede numatytais Paslaugų įkainiais. Paslaugų teikėjas PVM sąskaitas faktūras ar sąskaitas faktūras pateikia Specialiosios dalies 4.4 papunktyje numatytu periodiškumu *(jeigu Specialiojoje dalyje numatyta, kad taikomas fiksuotas įkainis).*
   3. Užsakovas privalo sumokėti (atsiskaityti už suteiktas Paslaugas) per 30 (trisdešimt) kalendorinių dienų po PVM sąskaitos faktūros ar sąskaitos faktūros gavimo dienos. Vykdant Sutartį, PVM sąskaitos faktūros ar sąskaitos faktūros (taip pat ir išankstinio mokėjimo sąskaitas, jei taikoma) priimamos ir apdorojamos vadovaujantis Lietuvos Respublikos finansinės apskaitos įstatymo 6 straipsnio 4 dalimi, išskyrus Lietuvos Respublikos viešųjų pirkimų įstatymo (toliau – Viešųjų pirkimų įstatymas) 22 straipsnio 12 dalyje nustatytus atvejus. Elektronines sąskaitas faktūras, atitinkančias Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (toliau – Europos elektroninių sąskaitų faktūrų standartas), Paslaugų teikėjas gali pateikti pasirinktomis priemonėmis. Europos elektroninių sąskaitų faktūrų standarto neatitinkančią elektroninę sąskaitą faktūrą Paslaugų teikėjas gali teikti tik naudodamasis Sąskaitų administravimo bendrosios informacinės sistemos (toliau – SABIS) priemonėmis. Užsakovas elektronines sąskaitas faktūras priima ir apdoroja naudodamasis informacinės sistemos SABIS priemonėmis, išskyrus jeigu mobilizacijos, karo ar nepaprastosios padėties atveju yra informacinės sistemos SABIS pažeidimų, dėl kurių negalimas Užsakovo ir Paslaugų teikėjo bendravimas ir keitimasis informacija naudojantis SABIS. Elektroninėje sąskaitoje faktūroje turi būti nurodytas Užsakovo Sutarties registracijos numeris ir sudarymo data. SABIS Paslaugų teikėjas privalo pridėti Šalių įgaliotų atstovų pasirašytą Paslaugų atlikimo aktą, jei Specialiojoje dalyje numatyta, kad Paslaugos priimamos pasirašant Paslaugų atlikimo aktą. Išlaidas, susijusias su e. sąskaitos pateikimu, apmoka Paslaugų teikėjas *(jei Specialiojoje dalyje nenumatyta kitaip).*
   4. Jeigu Specialiojoje dalyje numatyta, kad už Paslaugas bus mokamas avansas, Užsakovas sumoka Paslaugų teikėjui Specialiosios dalies 4.5 papunktyje nurodyto dydžio avansą.
   5. Užsakovas numato tiesioginio atsiskaitymo su subtiekėjais / subteikėjais galimybę. Užsakovas per 3 (tris) darbo dienas nuo Sutarties pasirašymo (jei yra žinomi subtiekėjai / subteikėjai) arba nuo informacijos apie subtiekėjo / subteikėjo pasitelkimą iš Paslaugų teikėjo gavimo dienos, raštu informuoja subtiekėjus / subteikėjus apie tiesioginio atsiskaitymo galimybę. Subtiekėjas / subteikėjas, norėdamas pasinaudoti tiesioginio atsiskaitymo galimybe, per 2 (dvi) darbo dienas turi pateikti Užsakovui prašymą raštu. Pateikus minėtą prašymą, tarp Užsakovo, Paslaugų teikėjo ir subtiekėjo / subteikėjo pasirašoma trišalė tiesioginio atsiskaitymo su subtiekėju / subteikėju sutartis, kurioje aprašoma tiesioginio atsiskaitymo su subteikėju / subtiekėju tvarka. Su subtiekėju / subteikėju atsiskaitoma tik po galutinio Užsakovo ir Paslaugų teikėjo Paslaugų atlikimo akto pasirašymo Bendrosios dalies 5.3 papunktyje nustatyta tvarka. Paslaugų teikėjas turi teisę prieštarauti nepagrįstiems mokėjimams *(jei Specialiojoje dalyje numatyta, kad tiesioginis atsiskaitymas taikomas).*
6. **Šalių teisės ir pareigos**
   1. Paslaugų teikėjas įsipareigoja:
      1. tinkamai ir sąžiningai vykdyti Sutartį. Teikdamas Paslaugas, Paslaugų teikėjas privalo veikti sąžiningai ir protingai, kad tai labiausiai atitiktų Užsakovo interesus;
      2. atsižvelgiant į Paslaugų rūšį, Paslaugas teikti laikantis nusistovėjusios praktikos ir atitinkamos profesijos standartų. Bet kokie Paslaugų neatitikimai Techninei specifikacijai ar teisės aktams, reglamentuojantiems Paslaugų kokybę ar tiekimą, laikomi Paslaugų trūkumais;
      3. teikti Paslaugas pagal Sutarties sąlygas ir pagrįstus Užsakovo nurodymus;
      4. pateikti Užsakovui ataskaitas apie Paslaugų suteikimą ar teikimo eigą;
      5. jei nustatoma Paslaugų ar kitos Paslaugų teikėjo pateiktos medžiagos trūkumų ar defektų, ištaisyti juos per protingą terminą, kuris negali viršyti Specialiosios dalies 3.2 papunktyje ir / ar Sutarties 1 priede nurodyto termino;
      6. pasirūpinti įranga, darbų sauga ir darbo jėga, reikalinga Sutarčiai tinkamai įvykdyti. Paslaugų teikėjas privalo užtikrinti, kad Paslaugas teiktų kvalifikuotas personalas;
      7. užtikrinti, kad Sutartį vykdys tik tokią teisę turintys asmenys *(jei pirkimo vykdymo metu nebuvo tikrinama Paslaugų teikėjo kvalifikacija dėl teisės verstis atitinkama veikla arba buvo tikrinama ne visa apimtimi).* Tais atvejais, kai kiti norminiai teisės aktai numato pareigą Paslaugų teikėjui turėti specifinę teisę verstis sertifikuojama (licencijuojama) veikla, iki pradedama vykdyti Sutartis (atitinkamos veiklos pradžios), pareiga Paslaugų teikėjui pateikti pagal specialiuosius teisės aktus išduotus dokumentus ar kitus teisę veikti suteikiančius dokumentus išlieka net ir tais atvejais, kai iš anksto žinomas atitinkamas reikalavimas nebuvo įrašytas į pirkimo dokumentus;
      8. nenaudoti Užsakovo ženklų ar pavadinimo reklamoje, leidiniuose ar pan. be išankstinio Užsakovo sutikimo;
      9. pateikti Užsakovui Sutarties įvykdymo užtikrinimą, Specialiosios dalies 3.4 papunktyje numatytais terminais ir tvarka *(jei Specialiojoje dalyje numatyta, kad šis reikalavimas taikomas)*;
      10. jeigu už Paslaugas bus mokamas Specialiosios dalies 4.5 papunktyje nurodytas avansas, per 5 (penkias) darbo dienas nuo Sutarties pasirašymo dienos pateikti sumokamo avanso sumai avansinio apmokėjimo banko garantiją ir avansinio mokėjimo sąskaitą;
      11. iki Sutarties vykdymo pradžios, pranešti Užsakovui subtiekėjų / subteikėjų pavadinimus, kontaktinius duomenis ir jų atstovus, pateikti užduotis atliksiančių darbuotojų kontaktus. Sutarties vykdymo metu pasikeitus informacijai apie subtiekėjus (subteikėjus) ir darbuotojus, atliekančius su Sutarties objektu susijusias užduotis, nedelsdamas informuoti Užsakovą. Užsakovui pareikalavus, Paslaugų teikėjas privalo pateikti atnaujintą užduotis atliekančių darbuotojų sąrašą;
      12. nedelsiant raštu informuoti Užsakovą apie aplinkybes, kurios trukdo ar gali sutrukdyti suteikti Paslaugas Sutartyje nustatytais terminais ir tvarka;
      13. vykdant Sutartį PVM sąskaitas faktūras, sąskaitas faktūras, kreditinius bei debetinius dokumentus, avansines sąskaitas teikti tik elektroniniu būdu;
      14. neteikti tretiesiems asmenims konfidencialios informacijos, gautos ar sužinotos Sutarties vykdymo metu;
      15. nedelsiant grąžinti Užsakovui dokumentus ir (ar) kitus duomenis, kuriuos Paslaugų teikėjas gavo iš Užsakovo Paslaugoms suteikti;
      16. susipažinti ir visą Sutarties galiojimo laikotarpį vadovautis Akcinės bendrovės „Regitra“ antikorupcine politika, kuri skelbiama viešai Užsakovo interneto svetainėje <https://www.regitra.lt/lt/imone/korupcijos-prevencija>;
      17. visą Sutarties vykdymo laikotarpį užtikrinti atitiktį nacionalinio saugumo reikalavimams. Paslaugų teikėjas įsipareigoja nedelsiant pranešti Užsakovui apie Sutarties vykdymo metu paaiškėjusias aplinkybes, galinčias kelti grėsmę nacionaliniam saugumui. Šios nuostatos pažeidimas laikomas esminiu Sutarties pažeidimu. Paslaugų teikėjui žinoma ir jis neprieštarauja, kad Sutarties galiojimo metu Užsakovas, atsižvelgdamas į privalomus nacionaliniam saugumui užtikrinti keliamus reikalavimus bei rekomendacijas, turi teisę tikrinti ir gauti reikiamą informaciją apie Paslaugų teikėją ir su juo susijusius asmenis (įskaitant, bet neapsiribojant, juridinio asmens dalyvius, naudos gavėjus ir pan.) iš viešų registrų, įskaitant, bet neapsiribojant, Juridinių asmenų registro, Juridinių asmenų dalyvių informacinės sistemos, Juridinių asmenų naudos gavėjų informacinės sistemos ir kt. *(jei pirkimo dokumentuose buvo nustatyta, kad taikomi nacionalinio saugumo reikalavimai)*;
      18. Užsakovui pareikalavus, per Užsakovo nustatytą terminą pateikti informaciją ir (ar) dokumentus dėl atitikties nacionalinio saugumo reikalavimams, Viešųjų pirkimų įstatymo 45 straipsnio 21 dalies 6 punkto reikalavimams ar dėl kitų pirkimo dokumentuose nustatytų pašalinimo pagrindų;
      19. tinkamai vykdyti kitus įsipareigojimus, numatytus Sutartyje ir taikytinuose teisės aktuose.
   2. Užsakovas įsipareigoja:
      1. tinkamai ir sąžiningai vykdyti Sutartį;
      2. sudaryti sąlygas ir suteikti Paslaugų teikėjui visą turimą informaciją ir (arba) dokumentus, kurie būtini Sutarčiai vykdyti. Sąlygos sudaromos ir (arba) informacija ir (arba) dokumentai pateikiami per 3 (tris) darbo dienas nuo prašymo gavimo dienos ar kitą Šalių suderintą terminą *(jei Specialiojoje dalyje, jos prieduose ar Paslaugų teikimo grafike (jei sudaromas) nenumatyta kitaip)*. Užsakovui nesudarius sąlygų ar nepateikus informacijos, būtinos Paslaugoms atlikti per nustatytus terminus ir dėl šios priežasties Paslaugų teikėjui vėluojant suteikti Paslaugas laiku, nebus laikoma, kad Paslaugų teikėjas nevykdo ar netinkamai vykdo Sutartį;
      3. Šalių sutartu laiku priimti Paslaugas, jeigu jos atitinka Sutartyje ir teisės aktuose keliamus reikalavimus. Pavėluotai suteiktos paslaugos gali būti nepriimtos tuo atveju, jei dėl vėlavimo jos tapo objektyviai nebereikalingos;
      4. sumokėti Paslaugų teikėjui Specialiosios dalies 4.5 papunktyje numatytą Sutarties kainos avansą Specialiojoje dalyje numatytomis sąlygomis ir tvarka *(jei Specialiojoje dalyje numatyta, kad ši sąlyga taikoma)*;
      5. atsiskaityti už tinkamai suteiktas Paslaugas per Bendrosios dalies 5.3 papunktyje nustatytą terminą *(jei Specialiojoje dalyje nenustatyta kitaip)*;
      6. grąžinti Paslaugų teikėjui avansinio apmokėjimo ir Sutarties įvykdymo užtikrinimą ar atsisakyti teisių į juos per 10 (dešimt) dienų nuo užtikrinimo galiojimo termino pabaigos ar po visiško sutartinių įsipareigojimų įvykdymo, Paslaugų teikėjui to paprašius raštu *(jei Specialiojoje dalyje numatyta, kad ši sąlyga taikoma)*;
      7. tinkamai vykdyti kitus įsipareigojimus, numatytus Sutartyje ir taikytinuose teisės aktuose;
      8. neteikti tretiesiems asmenims konfidencialios informacijos, gautos ar sužinotos Sutarties vykdymo metu;
      9. Paslaugų teikėjo teikiamų Paslaugų (jų rezultatų) nenaudoti tokioms situacijoms, kai dėl Paslaugų netinkamo veikimo ar neveikimo galima žala asmens sveikatai, gyvybei ar turtui, arba gali būti padaryta didelė žala fizinei aplinkai ar gamtai.
7. **Intelektinės nuosavybės teisės** 
   * 1. Jei Specialiojoje dalyje ar Sutarties prieduose nenustatyta kitaip, Paslaugų teikėjas garantuoja nuostolių atlyginimą Užsakovui dėl bet kokių reikalavimų, kylančių dėl autorių teisių, patentų, licencijų, brėžinių, modelių, paslaugų (prekių) pavadinimų ar paslaugų (prekių) ženklų naudojimo, kaip numatyta Sutartyje, išskyrus atvejus, kai toks pažeidimas atsiranda dėl Užsakovo kaltės.
     2. Jeigu Specialiojoje dalyje ar Sutarties prieduose nenustatyta kitaip, visi Paslaugų rezultatai, dokumentacija ir su jais susijusios teisės, įgytos vykdant Sutartį, įskaitant autorių turtines (nurodytas Lietuvos Respublikos autorių ir gretutinių teisių įstatymo 15 straipsnyje) ir pramoninės nuosavybės teises ar kitas intelektinės nuosavybės teises, išskyrus asmenines neturtines teises į intelektinės veiklos rezultatus, yra Užsakovo nuosavybė. Autorių turtinės teisės į visus Paslaugų rezultatus, maksimalia leistina įstatymuose numatyta apimtimi ir turiniu neatlygintinai perleidžiamos Užsakovui, įskaitant, bet neapsiribojant Užsakovo teise be atskiro Paslaugų teikėjo sutikimo naudoti jį savo nuožiūra, kopijuoti, perleisti tretiesiems asmenims.
     3. Jei Specialiojoje dalyje ar Sutarties prieduose nenustatyta kitaip, autorių turtinės teisės į Paslaugų rezultatus Užsakovui pereina nuo visiško ir tinkamo atsiskaitymo su Paslaugų teikėju už Paslaugų teikimo rezultatus ar jų dalį (jei Sutartis nutraukiama nesuteikus Paslaugų visa Sutarties 1 priede nurodyta apimtimi).
     4. Paslaugų teikėjas užtikrina, kad jokios trečiųjų asmenų teisės nėra pažeidžiamos Sutarties vykdymo metu ir Sutarties vykdymui nėra naudojami intelektinės nuosavybės teisės saugomi objektai, į kuriuos Paslaugų teikėjas neturi intelektinės nuosavybės teisių.
     5. Paslaugų teikėjas įsipareigoja nedelsdamas pranešti Užsakovui apie tai, kad jam yra pateiktas ieškinys ar bet koks kitas reikalavimas dėl bet kokių su Sutartimi susijusių autorių teisių ir intelektinės nuosavybės teisės pažeidimo ar įtariamo pažeidimo.
8. **Sutarties įvykdymo užtikrinimas**
   1. Sutarties įvykdymas užtikrinamas Lietuvos Respublikos civilinio kodekso nustatytais prievolių įvykdymo užtikrinimo būdais. Paslaugų teikėjui nevykdant Sutarties ar netinkamai ją vykdant, Užsakovas pasinaudoja Specialiosios dalies 5.1 papunktyje numatytu Sutarties įvykdymo užtikrinimu *(jei Specialioje dalyje numatyta, kad Sutarties įvykdymo užtikrinimas taikomas).*
   2. Paslaugų teikėjas per 10 (dešimt) darbo dienų nuo Sutarties pasirašymo dienos *(jei Specialiojoje dalyje nenurodytas kitas terminas)* privalo pateikti Užsakovui Sutarties įvykdymo užtikrinimą – Lietuvos Respublikoje ar užsienyje registruoto banko garantiją – pagal Sutarties 2 priede pateiktą formą / sąlygas ar kitą Specialiosios dalies 5.1 papunktyje reikalaujamą Sutarties įvykdymo užtikrinimą. Sutarties įvykdymo užtikrinime bankas turi įsipareigoti Užsakovui sumokėti Specialiosios dalies 5.1 papunktyje nurodytą sumą. Sutarties įvykdymo užtikrinimas privalo galioti visą Sutarties galiojimo laikotarpį *(jei Specialiojoje dalyje taikomas šis užtikrinimo būdas).*
   3. Sutarties įvykdymo užtikrinime nustatytomis sąlygomis garantas neatšaukiamai įsipareigoja sumokėti Užsakovui Sutarties įvykdymo užtikrinime nurodytą sumą (Specialiosios dalies 5.1 punktas) per 10 (dešimt) darbo dienų, gavęs pirmą raštišką Užsakovo reikalavimą mokėti. Reikalavime nurodoma, kad Paslaugų teikėjas neįvykdė Sutarties sąlygų (bet koks prievolių pagal Sutartį ir jos priedus pažeidimas, dalinis ar visiškas jų nevykdymas ar netinkamas jų vykdymas), kokios Sutarties sąlygos nebuvo įvykdytos. Užsakovas neprivalo pagrįsti reikalavime nurodyto Sutarties sąlygų nevykdymo *(jei Specialiojoje dalyje numatyta, kad taikomas šis užtikrinimo būdas).*
   4. Sutarties įvykdymo užtikrinimas, kuriame nurodoma, kad garantas atsako tik už tiesioginių nuostolių atlyginimą, nebus priimamas.
   5. Jei Sutarties įvykdymo užtikrinimą išdavęs bankas negali vykdyti savo įsipareigojimų (sustabdoma veikla, paskelbiamas moratoriumas ir pan.) arba Užsakovas pasinaudoja Sutarties įvykdymo užtikrinimu, Paslaugų teikėjas per 10 (dešimt) kalendorinių dienų privalo pateikti naują Sutarties vykdymo užtikrinimą tokiomis pačiomis sąlygomis. Jei Paslaugų teikėjas nepateikia naujo Sutarties įvykdymo užtikrinimo, Užsakovas turi teisę vienašališkai nutraukti Sutartį *(jei Specialiojoje dalyje numatyta, kad taikomas šis užtikrinimo būdas).*
   6. Bendrosios dalies 8.2-8.5 papunkčiuose numatytos sąlygos taikomos ir draudimo bendrovės laidavimo raštui *(jei Specialiojoje dalyje numatyta, kad taikomas šis užtikrinimo būdas).*
   7. Jeigu už Paslaugas bus mokamas Specialiosios dalies 4.5 papunktyje nurodytas avansas, Paslaugų teikėjas taip pat įsipareigoja per 5 (penkias) darbo dienas nuo Sutarties pasirašymo dienos pateikti sumokamo avanso sumos avansinio apmokėjimo banko garantiją ir avansinio mokėjimo sąskaitą. Banko garantijoje privalo būti įrašyta, kad garantas neatšaukiamai ir besąlygiškai įsipareigoja per 10 (dešimt) darbo dienų nuo raštiško Užsakovo pranešimo apie Sutarties nutraukimą dėl Paslaugų teikėjo kaltės gavimo, sumokėti sumą, neviršijančią garantijos sumos. Negali būti nurodyta, kad garantas atsako tik už tiesioginių nuostolių atlyginimą.
   8. Avansinio apmokėjimo banko garantijoje negali būti įrašytos sąlygos, kurios įpareigotų Užsakovą įrodyti garantiją išdavusiam bankui, kad su Paslaugų teikėju Sutartis nutraukta teisėtai arba kitaip leistų garantiją išdavusiam bankui nemokėti (arba vilkinti mokėjimą) garantija užtikrinamos sumos.
   9. Avansinio apmokėjimo banko garantija, neatitinkanti Bendrosios dalies 8.7, 8.8 papunkčiuose nustatytų reikalavimų, nebus priimama. Tokiu atveju su Paslaugų teikėju bus atsiskaitoma pagal Bendrosios dalies 5.1-5.3 papunkčiuose numatytą tvarką.
   10. Avansinio apmokėjimo ir Sutarties įvykdymo užtikrinimas grąžinami arba atsisakoma teisių į juos per 10 (dešimt) dienų nuo užtikrinimo galiojimo termino pabaigos, Paslaugų teikėjui to paprašius raštu.
   11. Sutarties įvykdymo užtikrinimas yra skirtas visų Užsakovo sutartinių įsipareigojimų įvykdymui užtikrinti, įskaitant ir netesybų mokėjimą.
9. **Paslaugų teikėjas ir kiti Sutarties vykdymui pasitelkiami asmenys**
   1. Paslaugų teikėjas atsako už tai, kad visą Sutarties vykdymo laikotarpį Paslaugų teikėjas būtų kompetentingas, patikimas ir pajėgus (įskaitant ūkio subjektų, kurių pajėgumais remiasi Paslaugų teikėjas, pajėgumus) įvykdyti Sutarties reikalavimus:
      1. turėtų teisę verstis ta veikla, kuri yra reikalinga Sutarčiai įvykdyti. Užsakovui pareikalavus, Paslaugų teikėjas turi pateikti dokumentus, įrodančius, kad Sutartį vykdo tik tokią teisę turintys asmenys;
      2. atitiktų tiekėjų kvalifikacijai pirkimo dokumentuose nustatytus reikalavimus (jei buvo nustatyti) bei neturėtų pirkimo dokumentuose nustatytų pašalinimo pagrindų;
      3. laikytųsi Paslaugų teikėjo pasiūlyme nurodytų įsipareigojimų, įskaitant, bet neapsiribojant – atitiktų pirkimo dokumentuose nustatytus kokybinių, aplinkosaugos ir (arba) socialinių kriterijų (toliau – kokybiniai kriterijai) reikšmes ir parametrus;
      4. užtikrintų nustatytų kokybės vadybos sistemos ir (arba) aplinkos apsaugos vadybos sistemos standartų taikymą, jeigu to reikalaujama pirkimo dokumentuose, ir turėtų tą patvirtinančius dokumentus;
      5. atitiktų nacionalinio saugumo interesus bei nebūtų registruotas (nuolat gyvenantis ar turintis pilietybę) nepatikimomis laikomose valstybėse ar teritorijose, jei tokie reikalavimai buvo numatyti pirkimo dokumentuose.
   2. Tuo atveju, kai Paslaugų teikėjas yra jungtinės veiklos sutarties pagrindu veikianti tiekėjų grupė, jos nariai Užsakovui už Sutarties vykdymą atsako solidariai. Jeigu Paslaugų teikėjas remiasi ūkio subjektų pajėgumais, siekdamas atitikti finansinio ir ekonominio pajėgumo reikalavimus, Paslaugų teikėjas su tokiais ūkio subjektais už Sutarties vykdymą atsako solidariai (jeigu to buvo reikalaujama pirkimo dokumentuose).
   3. Paslaugų teikėjas taip pat atsako už tai, kad Paslaugų teikėjas, Sutartį tiesiogiai vykdantys subtiekėjai ir specialistai atitiktų jiems įstatymų bei kitų teisės aktų ir (arba) pirkimo dokumentuose nustatytus profesinės kvalifikacijos ir kitus reikalavimus bei turėtų teisę verstis ta veikla, kuriai jie pasitelkiami.
   4. Paslaugų teikėjas turi teisę pasitelkti subtiekėjus / subteikėjus (fizinius ir (ar) juridinius asmenis), kurių pajėgumais (kvalifikacija) nesiremiama (toliau – subtiekėjas / subteikėjas). Už tinkamą ir kokybišką Sutarties įvykdymą Užsakovui visiškai atsako Paslaugų teikėjas.
   5. Sudarius Sutartį, tačiau ne vėliau negu Sutartis pradedama vykdyti, Paslaugų teikėjas įsipareigoja Užsakovui pranešti tuo metu žinomų subtiekėjų / subteikėjų pavadinimus, kontaktinius duomenis ir jų atstovus bei (jei taikoma) pateikti subtiekėjo / subteikėjo atitiktį pirkimo sąlygų reikalavimams ir atitiktį nacionalinio saugumo reikalavimams patvirtinančius dokumentus. Taip pat Paslaugų teikėjas privalės informuoti apie minėtos informacijos pasikeitimą visą Sutarties vykdymo laikotarpį, taip pat apie naujus subtiekėjus / subteikėjus, kuriuos jis ketina pasitelkti vėliau. Subtiekėjai / subteikėjai negali dalyvauti Sutarties vykdyme negavus Užsakovo raštiško sutikimo. Subtiekėjai / subteikėjai gali būti pasitelkiami tik toms sutartinių įsipareigojimų dalims, kurioms savo pasiūlyme Paslaugų teikėjas numatė pasitelkti subtiekėjus / subteikėjus, išskyrus atvejus, kai Paslaugų teikėjas pagrindžia, kad nenumatytai sutartinių įsipareigojimų daliai pasitelkti subtiekėją / subteikėjus būtina siekiant užtikrinti tinkamą Sutarties vykdymą.
   6. Subtiekėjų / subteikėjų pavadinimai ir perduotų vykdyti sutartinių įsipareigojimų dalis nurodyti Specialiosios dalies 8.1, 8.2 papunkčiuose.
   7. Paslaugų teikėjas, vykdydamas Sutartį, negali keisti Paslaugų teikėjo pasiūlyme nurodyto ūkio subjekto, kurio pajėgumais (kvalifikacija) rėmėsi (toliau – ūkio subjektas), be Užsakovo sutikimo. Ūkio subjektas gali būti keičiamas šiais atvejais:
      1. kai ūkio subjektas tampa nemokus, jam iškelta restruktūrizavimo ar bankroto byla, inicijuotos ar pradėtos likvidavimo procedūros, kai jo turtą valdo teismas ar bankroto administratorius, kai jis su kreditoriais yra sudaręs taikos sutartį, kai jo veikla sustabdyta ar apribota arba jo padėtis pagal šalies, kurioje jis registruotas, teisės aktus yra tokia pati ar panaši;
      2. kai ūkio subjektas dėl objektyvių priežasčių (pavyzdžiui, ūkio subjektui atsisakius teikti paslaugas, nutrūkus teisiniams santykiams su Paslaugų teikėju ir pan.) nebegali vykdyti visų ar dalies jam priskirtų sutartinių įsipareigojimų pagal Sutartį.
   8. Paslaugų teikėjas privalo pakeisti ūkio subjektą ar subtiekėją / subteikėją, jei paaiškėja, kad jis neatitinka jam pirkimo dokumentuose keliamų reikalavimų.
   9. Paslaugų teikėjas, siekdamas pakeisti ūkio subjektą ar pakeisti ar pasitelkti naują subtiekėją / subteikėją, turi raštu informuoti Užsakovą ne vėliau kaip prieš 5 (penkias) darbo dienas ir gauti Užsakovo raštišką sutikimą. Paslaugų teikėjas privalo pateikti naujo ūkio subjekto kvalifikacijos atitiktį ir pašalinimo pagrindų nebuvimą patvirtinančius dokumentus (jei buvo prašoma pirkimo dokumentuose), subtiekėjo / subteikėjo atitiktį pirkimo sąlygų reikalavimams patvirtinančius dokumentus, kito ūkio subjekto ar subtiekėjo / subteikėjo atitiktį nacionalinio saugumo reikalavimams patvirtinančius dokumentus. Tokiu atveju, jeigu ūkio subjekto padėtis atitinka bent vieną pirkimo sąlygose nustatytą pašalinimo pagrindą ar pasitelkiamo kito ūkio subjekto kvalifikacija (jei taikoma) neatitinka reikalavimų, ar subtiekėjas / subteikėjas neatitinka pirkimo sąlygų reikalavimų, ar kitas ūkio subjektas ar subtiekėjas / subteikėjas neatitinka reikalavimų nacionaliniam saugumui, Užsakovas reikalauja, kad Paslaugų teikėjas per Užsakovo nustatytą terminą pakeistų minėtą ūkio subjektą ar subtiekėją / subteikėją reikalavimus atitinkančiu ūkio subjektu ar subtiekėju / subteikėju.
   10. Sutarties vykdymo metu Užsakovo reikalavimu ir (ar) Paslaugų teikėjo prašymu gali būti keičiami specialistai, Paslaugų teikėjo pasitelkti Sutarčiai vykdyti:
       1. Užsakovas turi teisę Paslaugų teikėjo reikalauti pakeisti specialistą dėl jo sutartinių įsipareigojimų netinkamo vykdymo arba nevykdymo. Tokiu atveju Užsakovas raštu informuoja Paslaugų teikėją apie netinkamą specialisto sutartinių įsipareigojimų vykdymą ir pareikalauja pakeisti specialistą. Paslaugų teikėjas, gavęs Užsakovo reikalavimą, per 10 (dešimt) darbo dienų privalo pakeisti tokį specialistą į kitą specialistą, kuris atitinka pirkimo dokumentuose tos srities specialistui taikytus kvalifikacinius reikalavimus *(jeigu tokie buvo keliami)*;
       2. Paslaugų teikėjas turi teisę prašyti Užsakovo pakeisti Paslaugų teikėjo pasitelktą specialistą tuo atveju, jei specialistas yra atleidžiamas, išeina iš darbo ar dėl kitų priežasčių daugiau kaip 10 (dešimt) darbo dienų negali vykdyti savo pareigų, susijusių su Sutarties vykdymu. Paslaugų teikėjas savo prašymą dėl specialisto pakeitimo Užsakovui pateikia raštu, nurodydamas pakeitimo priežastis bei pridėdamas dokumentus, patvirtinančius specialisto atitikimą pirkimo dokumentuose nurodytiems kvalifikaciniams reikalavimams *(jeigu tokie buvo keliami)*. Užsakovas privalo per 10 (dešimt) darbo dienų raštu išreikšti sutikimą ar nesutikimą.
   11. Užsakovui sutikus su ūkio subjekto, specialisto pakeitimu ir (ar) subtiekėjo / subteikėjo pakeitimu ir (ar) naujo pasitelkimu, Užsakovas kartu su Paslaugų teikėju raštu sudaro susitarimą dėl ūkio subjekto, specialisto pakeitimo ir (ar) subtiekėjo / subteikėjo pakeitimo ar pasitelkimo. Šis susitarimas yra neatskiriama Sutarties dalis.
   12. Paslaugų teikėjas, vykdantis Sutartį kaip tiekėjų grupė, veikianti jungtinės veiklos sutarties pagrindu, turi teisę atsisakyti jungtinės veiklos partnerio (toliau – Partneris), jei dėl objektyvių ir pagrįstų aplinkybių Partneris nebegali vykdyti Sutarties, įskaitant, bet neapsiribojant atvejais, kai Partneris neatitinka Viešųjų pirkimų įstatymo ar kitų teisės aktų nuostatų, kelia grėsmę nacionaliniam saugumui, Partneriui pritaikytos tarptautinės sankcijos kaip jos suprantamos Lietuvos Respublikos tarptautinių sankcijų įstatyme (toliau – Sankcijų įstatymas), Partnerio sunki finansinė būklė, lemianti Sutarties nevykdymą ir (ar) atsisakymą ją vykdyti ar atsirado kitos nenumatytos objektyvios priežastys, lemiančios Partnerio pasitraukimą iš jungtinės veiklos sutarties.
   13. Paslaugų teikėjas, vykdantis Sutartį kaip tiekėjų grupė, veikianti jungtinės veiklos sutarties pagrindu, turi teisę pakeisti Partnerį, jei dėl reorganizavimo, restruktūrizavimo ar bankroto procedūrų, pradinio Partnerio teises ir pareigas visiškai arba iš dalies perima kitas Partneris. Toks Partnerio pakeitimas negali lemti kitų esminių Sutarties pakeitimų ir taip negali būti siekiama išvengti Viešųjų pirkimų įstatymo ir kitų teisės aktų taikymo.
   14. Paslaugų teikėjas privalo ne vėliau nei prieš 10 (dešimt) darbo dienų iki numatomo Partnerio keitimo arba atsisakymo pateikti Užsakovui šiuos dokumentus:
       1. argumentuotą rašytinį prašymą pakeisti Paslaugų teikėjo sudėtį ir įrodymus, pagrindžiančius bent vieną Partnerio atsisakymo ar keitimo aplinkybę, nurodytą Sutartyje;
       2. naujos jungtinės veiklos sutarties ar esamos jungtinės veiklos sutarties pakeitimo projektą, kuriame, jeigu Partneris pasitraukia, turi būti nurodyta, kad pasitraukiančiojo Partnerio įsipareigojimus visa apimtimi perima pasiliekantysis Partneris ir (ar) naujai pasitelktas Partneris;
       3. pasiliekančiojo Partnerio ar naujai pasitelkiamo Partnerio kvalifikaciją patvirtinančius dokumentus ir, jeigu taikytina, kokybės vadybos ir (arba) aplinkos apsaugos vadybos sistemos standartų reikalavimus įrodančius dokumentus. Visais atvejais pasiliekančiojo Partnerio ar naujai pasitelkto Partnerio kvalifikacija turi būti ne žemesnė nei pasitraukiančiojo Partnerio (atitinkanti pirkimo dokumentuose nustatytus kvalifikacijos reikalavimus, kuriuos atitiko pasitraukiantysis Partneris, ir atitinkanti pasitraukiančiojo Partnerio pasiūlyme nurodytą specialistų kvalifikaciją ir kitas sąlygas pirkimo dokumentuose nustatytiems kokybiniams kriterijams pagrįsti (jei taikoma). Jei pasitelkiamas naujas Partneris, taip pat, vadovaujantis pirkimo dokumentuose nurodytais reikalavimais, pateikiami dokumentai, pagrindžiantys pasitelkiamo Partnerio pašalinimo pagrindų nebuvimą ir atitiktį nacionalinio saugumo interesams bei reikalavimams nebūti registruotu (nuolat gyvenančiu ar turinčiu pilietybę) nepatikimomis laikomose valstybėse ar teritorijose (jei taikoma).
   15. Užsakovas, gavęs Paslaugų teikėjo prašymą su kitais Sutartyje nurodytais dokumentais, per 10 (dešimt) darbo dienų įvertina keitimo galimybes ir raštu informuoja Paslaugų teikėją apie sutikimą arba apie nesutikimą atsisakyti ar pakeisti Partnerį. Užsakovui sutikus, Šalys pasirašo Susitarimą, kuris laikomas neatsiejama Sutarties dalimi. Prieš Susitarimo pasirašymą, Užsakovui pateikiama naujos jungtinės veiklos sutarties ar esamos jungtinės veiklos sutarties pakeitimo kopija arba nuorašas.
10. **Šalių atsakomybė**
    1. Šalių atsakomybė yra nustatoma pagal galiojančius Lietuvos Respublikos teisės aktus ir Sutartį. Šalys įsipareigoja tinkamai vykdyti savo įsipareigojimus, prisiimtus Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.
    2. Užsakovui vėluojant atsiskaityti su Paslaugų teikėju Specialiojoje dalyje numatytais terminais už tinkamai suteiktas, Sutarties, jos priedų ir teisės aktų reikalavimus atitinkančias Paslaugas, Užsakovas moka Paslaugų teikėjui Specialiosios dalies 6.1 papunktyje nurodyto dydžio netesybas. Netesybų suma negali viršyti 30 (trisdešimt) procentų pradinės Sutarties vertės už kiekvieną atskirą atvejį, jei Specialiojoje dalyje nenumatyta kitaip *(šis apribojimas netaikomas Bendrosios dalies 13.8 papunkčio atveju).*
    3. Paslaugų teikėjui vėluojant suteikti Paslaugas Specialiojoje dalyje ar Sutarties 1 priede nurodytais terminais, Paslaugų teikėjas moka Užsakovui Specialiosios dalies 6.1 papunktyje nurodyto dydžio netesybas. Netesybų suma negali viršyti 30 (trisdešimt) procentų pradinės Sutarties vertės už kiekvieną atskirą atvejį, jei Specialiojoje dalyje nenumatyta kitaip *(šis apribojimas netaikomas Bendrosios dalies 13.8 papunkčio atveju).*
    4. Paslaugų teikėjui vėluojant vykdyti įsipareigojimus dėl nekokybiškai suteiktų Paslaugų trūkumų ištaisymo Specialiosios dalies 3.2 papunktyje nurodytais terminais, Paslaugų teikėjas moka Užsakovui Specialiosios dalies 6.1 papunktyje nurodyto dydžio netesybas. Netesybų suma negali viršyti 30 (trisdešimt) procentų pradinės Sutarties vertės už kiekvieną atskirą atvejį, jei Specialiojoje dalyje nenumatyta kitaip.
    5. Užsakovas turi teisę, prieš tai raštu įspėjęs Paslaugų teikėją, įskaityti priskaičiuotas netesybų sumas į Paslaugų teikėjui mokėtinas sumas (Civilinio kodekso 6.130-6.131 straipsniai).
    6. Netesybų sumokėjimas neatleidžia Paslaugų teikėjo nuo pareigos atlyginti visus Užsakovo patirtus tiesioginius nuostolius, kurių nepadengia priskaičiuotų netesybų suma.
    7. Užsakovui vienašališkai nutraukus Sutartį dėl esminio Sutarties pažeidimo, Paslaugų teikėjas bus įtrauktas į Nepatikimų tiekėjų sąrašą, jam taikoma Specialiosios dalies 6.1 papunktyje numatyto dydžio bauda. Ši suma laikoma iš anksto sutartais minimaliais nuostoliais. Šių nuostolių sumokėjimas neatleidžia Paslaugų teikėjo nuo pareigos atlyginti visus Užsakovo patirtus tiesioginius nuostolius dėl Sutarties neįvykdymo.
    8. Specialiojoje dalyje gali būti numatyti ir kiti sutartinės atsakomybės taikymo Paslaugų teikėjui ir (ar) Užsakovui atvejai.
    9. Netesybų skaičiavimas bei mokėjimas ar nuostolių atlyginimas Sutartyje numatytais atvejais negali būti traktuojamas kaip Šalių teisių nutraukti Sutartį ribojimas. Be to, netesybų sumokėjimas ar žalos atlyginimas neatleidžia Šalių nuo sutartinių įsipareigojimų vykdymo.
    10. Nei viena iš Šalių nėra atsakinga už savo įsipareigojimų pagal Sutartį neįvykdymą ar netinkamą vykdymą dėl nenugalimos jėgos *(force majeure)* aplinkybių, kurios nustatomos pagal Civilinio kodekso 6.212 straipsnį ir Atleidimo nuo atsakomybės esant nenugalimos jėgos *(force majeure)* aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo“.
    11. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, ir pranešti galimą įsipareigojimų įvykdymo terminą. Išnykus įsipareigojimų nevykdymo pagrindui, apie jį privaloma pranešti kitai Šaliai.
    12. Paslaugų teikėjas privalo atlyginti visas Užsakovo išlaidas ir nuostolius (įskaitant mokesčius ir išlaidas už teisines paslaugas), atsiradusius dėl bet kurio asmens sveikatai, gyvybei ar turtui padarytos žalos, taip pat neturtinės žalos, sukeltos ar atsiradusios dėl Paslaugų teikėjo (ar jo pasitelktų kitų ūkio subjektų / subtiekėjų / subteikėjų), Paslaugų teikėjo paskirto asmens, atsakingo už Sutarties vykdymą, ar personalo kaltės, teikiant Paslaugas, taisant trūkumus ir (ar) defektus ar vykdant kitus įsipareigojimus pagal šią Sutartį, o taip pat atsiradusią dėl Paslaugų teikėjo suteiktų Paslaugų rezultatų po jų perdavimo Užsakovui, nebent tokias išlaidas ir nuostolius lėmė Užsakovo ar jo personalo kaltė.
    13. Kiekviena iš Šalių turi teisę gauti iš kitos Šalies nuostolių, atsiradusių dėl kitos Šalies netinkamo įsipareigojimų pagal Sutartį vykdymo ar nevykdymo, neviršijant pradinės Sutarties vertės, jei teisės aktai nenumato, kad privalo būti kompensuota didesnė suma. Šiame punkte numatytas atsakomybės ribojimas netaikomas, jei žala atsirado dėl konfidencialumo įsipareigojimų, asmens duomenų apsaugą reglamentuojančių teisės aktų ar intelektinės nuosavybės teisių pažeidimo.
    14. Šalies privalomos mokėti netesybos (jei jos nėra įskaitomos) ir (ar) priskaičiuoti nuostoliai turi būti sumokėti kitai Šaliai per 30 (trisdešimt) kalendorinių dienų nuo rašytinio reikalavimo pateikimo dienos.
11. **Sutarties sąlygų keitimas** 
    1. Keičiant Sutartį vadovaujamasi Viešųjų pirkimų įstatymo 89 straipsnio nuostatomis, Civilinio kodekso bei kitų teisės aktų nuostatomis.
    2. Sutarties keitimą gali inicijuoti bet kuri Šalis, pateikdama kitai Šaliai motyvuotą prašymą raštu (priimtina ir elektroniniu laišku) bei pagrindimą dėl to, jog yra faktinis ir teisinis pagrindas sudaryti susitarimą dėl Sutarties pakeitimo. Kita Šalis per 10 (dešimt) darbo dienų (arba per kitą Šalių raštu sutartą terminą) privalo išanalizuoti ir įvertinti gautą informaciją, pateikti savo pastabas ir pasiūlymus, pagrįstus Sutarties arba imperatyviomis įstatymų bei kitų teisės aktų nuostatomis. Šalims tarpusavyje susitarus dėl Sutarties sąlygų keitimo, šie keitimai įforminami rašytiniu susitarimu, kuris yra Sutarties neatskiriama dalis. Šalys privalo bendradarbiauti ir siekti sudaryti susitarimą kaip galima greičiau, bet ne ilgiau nei per 30 (trisdešimt) darbo dienų nuo Susitarimo inicijavimo (prašymo keisti Sutartį pateikimo dienos).
    3. Sutarties pakeitimas ar papildymas nebus laikomas galiojančiu, jei jis nebus sudarytas raštu ir pasirašytas tinkamai įgaliotų abiejų Šalių atstovų.
    4. Sutarties galiojimo metu Šalims pastebėjus techninio apsirikimo, rašybos klaidų, pasikeitus Sutarties Šalių rekvizitams, Sutarties Šalys raštišku susitarimu gali patikslinti Sutarties sąlygas. Toks Sutarties sąlygų patikslinimas nebus laikomas Sutarties sąlygų keitimu.
12. **Sutarties galiojimas ir nutraukimas**
    1. Sutartis laikoma sudaryta ir įsigalioja nuo jos pasirašymo dienos *(jei Specialiojoje dalyje nenurodyta kitaip).* Jei Sutartis pasirašoma skirtingomis datomis, šios Sutarties sudarymo data laikoma vėlesnė jos pasirašymo data. Sutartis galioja Specialiosios dalies 3.3 papunktyje nurodytą terminą. Tais atvejais, kai Specialiojoje dalyje numatyta, kad taikomas Sutarties įvykdymo užtikrinimas – banko garantija, draudimo bendrovės laidavimo raštas, užstatas – Sutartis įsigalioja nuo tinkamo Sutarties įvykdymo užtikrinimo pateikimo dienos. Jeigu Paslaugų teikėjas per Bendrosios dalies 8.2 papunktyje ar Specialiosios dalies 3.4 papunktyje nustatytą terminą nepateikia tinkamo Sutarties įvykdymo užtikrinimo, laikoma, kad jis atsisakė sudaryti Sutartį. Tokiu atveju Užsakovas įgyja teisę pasinaudoti Paslaugų teikėjo pateiktu pasiūlymo galiojimo užtikrinimu (jei buvo pateiktas).
    2. Šalių raštišku sutarimu Sutarties vykdymas gali būti sustabdytas ir atnaujintas ne dėl Šalių kaltės uždelstam Sutarties vykdymo laikotarpiui *(jei Specialiosios dalies 3.3 numatyta, kad sustabdymas taikomas, nurodant maksimalų Sutarties vykdymo sustabdymo terminą):*
    3. jei atsiranda priežastys, dėl kurių Sutarties įvykdymas iki Sutarties termino pabaigos tampa neįmanomas dėl nenugalimos jėgos *(force majeure)* aplinkybių;
    4. kai Lietuvos Respublikoje teisės aktų nustatyta tvarka įvedus nepaprastąją padėtį, karo padėtį, paskelbus ekstremalią situaciją ar karantiną ir (ar) valstybės valdžios institucijoms priėmus kitus Šalių veiklą ribojančius sprendimus, Šalys pagrįstai negali vykdyti prisiimtų sutartinių įsipareigojimų.
    5. Sutartis gali būti nutraukiama:
       1. raštišku Šalių susitarimu;
       2. vienos iš Šalių iniciatyva Sutartyje nurodytais atvejais;
       3. jei Bendrosios dalies sąlygų 10.10 papunktyje nurodytos aplinkybės tęsiasi ilgiau nei 1 (vieną) mėnesį, abipusiu raštišku Šalių susitarimu;
       4. kitais šioje Sutartyje ar taikytinuose teisės aktuose nustatytais pagrindais / atvejais.
    6. Užsakovas vienašališkai nutraukia Sutartį, įspėjęs Paslaugų teikėją raštu prieš ne trumpesnį nei 5 (penkių) dienų terminą, jeigu Paslaugų teikėjas padaro esminį Sutarties pažeidimą, nurodytą Sutartyje (jei nurodyta) ar Sutarties pažeidimą, kuris atitinka esminio Sutarties pažeidimo požymius, nurodytus Lietuvos Respublikos civiliniame kodekse, ir, gavęs Užsakovo rašytinę pretenziją, per pretenzijoje nurodytą terminą neištaiso pažeidimo.
    7. Užsakovas turi teisę vienašališkai nutraukti Sutartį, apie tai įspėjęs Paslaugų teikėją raštu prieš ne trumpesnį nei 20 (dvidešimt) kalendorinių dienų terminą, jeigu:
       1. Paslaugų teikėjui yra iškelta bankroto byla, pradėtas bankroto procesas ne teismo tvarka, jis tampa nemokus arba yra nemokumo tikimybė, sustabdo ūkinę veiklą ar susidaro įstatymuose ir kituose teisės aktuose nustatyta tvarka analogiška situacija;
       2. Paslaugų teikėjo padėtis pasikeičia ir jis atitinka pirkimo dokumentuose nustatytą pašalinimo pagrindą, išskyrus Bendrosios dalies 12.9.2 punktuose nurodytą atvejį;
       3. pasikeičia teisės aktai, susiję su Sutarties objektu, Sutarties vykdymu, ar su Užsakovo vykdoma veikla, kuriai buvo sudaryta Sutartis, ir dėl tokių pakeitimų Užsakovas nusprendžia nutraukti Sutartį;
       4. Užsakovas nusprendžia nebevykdyti veiklos, kurios vykdymui Sutartimi įsigyjamos Paslaugos ir Sutarties poreikis išnyksta;
       5. Užsakovo valdymo organas priima sprendimą, dėl kurio Sutarties poreikis išnyksta;
       6. keičiasi Užsakovo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui arba Sutarties poreikiui;
       7. nebelieka perkamų Paslaugų poreikio;
       8. jeigu Paslaugų teikėjas nevykdo pareigos pateikti naują Sutarties įvykdymo užtikrinimą nustatytu terminu, kaip numatyta Bendrosios dalies 8.5 papunktyje *(jei Specialiojoje dalyje numatytas reikalavimas dėl sutarties įvykdymo užtikrinimo pateikimo)*;
       9. Paslaugų teikėjas atsisako pašalinti arba nepašalina Paslaugų trūkumų per Užsakovo nustatytus terminus;
       10. Paslaugų teikėjas pažeidžia Sutartį arba įstatymus bei kitus teisės aktus ir per Užsakovo rašytinėje pretenzijoje nurodytą terminą neištaiso pažeidimo;
       11. Paslaugų teikėjas be Užsakovo sutikimo perleidžia Sutarties vykdymą tretiesiems asmenims ir (ar) nesilaiko Bendrosios dalies 9 skyriuje numatytos ūkio subjektų, specialistų ir (ar) subtiekėjų / subteikėjų keitimo tvarkos;
       12. per Užsakovo nustatytą terminą nepateikia Užsakovo prašomos informacijos ir (ar) dokumentų dėl atitikties Viešųjų pirkimų įstatymo 45 straipsnio 21 dalies 6 punkte nurodytiems reikalavimams.
    8. Užsakovas turi teisę vienašališkai nutraukti šią Sutartį Viešųjų pirkimų įstatymo 90 straipsnio 1 dalyje nurodytais atvejais, įspėjęs Paslaugų teikėją prieš ne trumpesnį nei 10 (dešimt) kalendorinių dienų terminą.
    9. Užsakovas turi teisę vienašališkai nutraukti Sutartį, netaikydamas įspėjimo terminų, šiais atvejais:
       1. kai paaiškėja aplinkybės, keliančios grėsmę nacionaliniam saugumui;
       2. paaiškėja bent vienas Viešųjų pirkimų įstatymo 45 straipsnio 21 dalies 6 punkte nurodytų pagrindų;
       3. jeigu Užsakovas iš pirkimų priežiūrą atliekančių institucijų gauna nurodymą / rekomendaciją nutraukti Sutartį.
    10. Tais atvejais, kai Paslaugų teikėjas pašalina pažeidimą ar išnyksta aplinkybės, dėl kurių buvo inicijuota Sutarties nutraukimo procedūra, Sutartis negali būti nutraukiama ir įspėjimas apie Sutarties nutraukimą netenka galios, jei Paslaugų teikėjas informuoja Užsakovą apie pašalintą pažeidimą ar išnykusias aplinkybes, dėl kurių buvo inicijuota Sutarties nutraukimo procedūra.
    11. Paslaugų teikėjas turi teisę vienašališkai nutraukti šią Sutartį, apie tai įspėjęs Užsakovą raštu prieš ne trumpesnį nei 20 (dvidešimt) kalendorinių dienų terminą, jeigu:
        1. jeigu Užsakovui yra iškelta bankroto byla, pradėtas procesas dėl bankroto ne teismo tvarka, jis tampa nemokus arba yra nemokumo tikimybė, Užsakovas sustabdo veiklą, arba įstatymuose ir kituose teisės aktuose numatyta tvarka susidaro analogiška situacija;
        2. jeigu Užsakovas pažeidžia atsiskaitymo su Paslaugų teikėju terminus ir Užsakovo skola Paslaugų teikėjui viršija 30 (trisdešimt) procentų pradinės Sutarties vertės ir Užsakovas, gavęs Paslaugų teikėjo pretenziją, per 15 (penkiolika) darbo dienų nesumoka Paslaugų teikėjui mokėtinų sumų;
        3. jeigu Užsakovas pažeidžia Sutartį arba įstatymus bei kitus teisės aktus ir per Paslaugų teikėjo rašytinėje pretenzijoje nurodytą terminą neištaiso pažeidimo, išskyrus Bendrosios dalies 12.11.2 papunktyje nustatytą atvejį.
    12. Tais atvejais, kai per įspėjimo apie Sutarties nutraukimą terminą Užsakovas pašalina pažeidimą arba išnyksta aplinkybės, dėl kurių buvo inicijuota Sutarties nutraukimo procedūra, Sutartis negali būti nutraukiama ir įspėjimas apie Sutarties nutraukimą netenka galios, jei Užsakovas informuoja Paslaugų teikėją apie pašalintą pažeidimą arba išnykusias aplinkybes, dėl kurių buvo inicijuota Sutarties nutraukimo procedūra.
    13. Sutartis laikoma nutraukta kitą dieną po to, kai pasibaigia įspėjimo apie Sutarties nutraukimą terminas (kai taikomas įspėjimo terminas).
    14. Užsakovas turi teisę vienašališkai nutraukti šią Sutartį ir kitais Viešųjų pirkimų įstatyme bei Civiliniame kodekse nustatytais atvejais ir pagrindais, įskaitant Sutarties nutraukimą Civilinio kodekso 6.721 straipsnio 1 dalies pagrindu.
    15. Užsakovas, vienašališkai nutraukęs sutartį su Paslaugų teikėju, nepraranda teisės reikalauti atlyginti tiesioginius nuostolius, atsiradusius dėl Sutarties neįvykdymo, nepaisant to, ar iki Sutarties vienašalio nutraukimo Paslaugų teikėjui buvo skaičiuojamos netesybos.
    16. Sutarties galiojimo pabaiga neatleidžia Sutarties Šalių nuo netesybų, priskaičiuotų iki Sutarties galiojimo pabaigos, sumokėjimo.
    17. Nutraukus Sutartį, Paslaugų teikėjas per 10 (dešimt) kalendorinių dienų nuo Sutarties nutraukimo dienos privalo grąžinti Užsakovui jo sumokėtą avansą (jei toks buvo sumokėtas) už Paslaugas, kurios nebuvo suteiktos.
    18. Užsakovas po Sutarties nutraukimo (galiojimo pabaigos) privalo nedelsiant patvirtinti tinkamai suteiktų Paslaugų vertę. Taip pat parengiama ataskaita apie Sutarties nutraukimo (galiojimo pabaigos) dieną esančią Paslaugų teikėjo skolą Užsakovui ir (arba) Užsakovo skolą Paslaugų teikėjui.
    19. Sutartį nutraukus dėl Paslaugų teikėjo kaltės, be jam priklausančio atlyginimo už Užsakovui tinkamai suteiktas Paslaugas, Paslaugų teikėjas neturi teisės į patirtų nuostolių ar turėtų išlaidų kompensaciją.
    20. Sutartis laikoma niekine ir negaliojančia, jei nustatoma, kad Sutarties vykdymas prieštarauja Lietuvos Respublikoje įgyvendinamoms privalomoms tarptautinėms sankcijoms, kaip tai apibrėžta Lietuvos Respublikos tarptautinių sankcijų įstatyme ir kituose tarptautiniuose, Europos Sąjungos ir Lietuvos Respublikos teisės aktuose (bent vienai iš taikomų sankcijų). Sutarties negaliojimo momentas nustatomas vadovaujantis minėtu įstatymu.
    21. Nutraukus Sutartį ar jai pasibaigus, lieka galioti Sutarties nuostatos, susijusios su atsakomybe, finansiniais įsipareigojimais, bei kitos nuostatos, kurios pagal savo esmę lieka galioti po Sutarties nutraukimo ar pasibaigimo.
13. **Konfidenciali informacija**
    1. Šalys susitaria, kad šioje Sutartyje konfidenciali informacija žymi visus ir bet kokius duomenis, dokumentus ir informaciją, nepriklausomai nuo jos turėjimo, išreiškimo, pateikimo ir (ar) gavimo formos (rašytinė, žodinė, elektroninė, vizualinė, įskaitant, bet neapsiribojant informacija, dokumentais ir (ar) duomenimis, kurie buvo sukurti naudojant konfidencialią informaciją), susijusią su Sutarčiai vykdyti gauta informacija, Šalimis bei jų veikla, kurią Šalis gavo tiek iki Sutarties sudarymo dienos ir (ar) gauna iš kitos Šalies Sutarties galiojimo metu, taip pat visa kita informacija, kuri bent vienos iš Šalių laikoma konfidencialia ir neviešinama.
    2. Visa konfidenciali informacija lieka išskirtinė informaciją pateikiančios Šalies ir jokia Sutarties sąlyga negali būti traktuojama kaip suteikianti kitai Šaliai teisę į konfidencialią informaciją ar bet kurią jos dalį, išskyrus aiškiai numatytas išimtis.
    3. Šalis negali be atskiro rašytinio kitos Šalies sutikimo atskleisti konfidencialios informacijos tretiesiems asmenims Sutarties galiojimo metu bei po Sutarties nutraukimo ir (ar) pasibaigimo.
    4. Paslaugų teikėjas privalo per 5 (penkias) darbo dienos nuo Užsakovo rašytinio prašymo gavimo momento, grąžinti konfidencialios informacijos originalus (įskaitant dokumentų originalus, išskyrus Sutartį) ir (ar) Užsakovo prašymu sunaikinti konfidencialią informaciją.
    5. Šalis, dirbdama su asmens duomenimis, privalo griežtai laikytis Lietuvos Respublikos asmens duomenų teisinės apsaugos įstatymo reikalavimų. Asmens duomenys laikomi konfidencialia informacija.
    6. Šalies darbuotojai, dirbantys su kitos Šalies teikiamais asmens duomenimis, privalo saugoti asmens duomenų paslaptį, jei šie asmens duomenys neskirti skelbti viešai. Ši pareiga galioja ir Šalies darbuotojams perėjus dirbti į kitas pareigas arba pasibaigus darbo santykiams.
    7. Jeigu kyla abejonių, ar tam tikra informacija yra konfidenciali, Šalis turi elgtis su tokia informacija kaip su konfidencialia informacija šios Sutarties nustatyta tvarka, kol kita Šalis raštu nepatvirtina kitaip.
    8. Šalis, neleistinai panaudojusi ar neteisėtai atskleidusi, ar praradusi jai patikėtą bet kokią konfidencialią informaciją, moka kitai Šaliai 3 000,00 Eur (trijų tūkstančių eurų) baudą *(jei Specialiojoje dalyje nenumatytas kitoks baudos dydis)* ir atlygina visus kitos Šalies patirtus nuostolius bei išlaidas, kurias kita Šalis patiria dėl neleistino konfidencialios informacijos naudojimo ar atskleidimo. Šiame papunktyje nurodyto dydžio bauda Šalių susitarimu laikoma minimaliais nukentėjusios Šalies nuostoliais, patiriamais kiekvienu atveju, kai kita Sutarties Šalis nesilaiko šioje Sutartyje nustatytų konfidencialumo įsipareigojimų. Šio punkto nuostatos taikomos ir netinkamo asmens duomenų tvarkymo atveju, kaip tai numato BDAR bei Bendrosios dalies 14.2 papunktis.
    9. Paslaugų teikėjas įsipareigoja užtikrinti, kad Paslaugų teikėjo darbuotojai ar pasitelkti tretieji asmenys, susiję su Sutarties vykdymu, laikysis konfidencialumo įsipareigojimų.
    10. Paslaugų teikėjas įsipareigoja nedelsiant informuoti Užsakovo paskirtą už Sutarties vykdymą atsakingą asmenį elektroniniu paštu apie įvykusį ar gresiantį konfidencialios informacijos neteisėtą naudojimą ar atskleidimą, ar kitą veiksmą, kuris gali būti laikomas informacijos saugos pažeidimu. Jei informacijos saugos pažeidimas susijęs su Paslaugų teikėju, Paslaugų teikėjas nedelsdamas turi imtis reikiamų priemonių tolesniam informacijos atskleidimui ar praradimui sustabdyti ir neigiamoms pasekmėms sumažinti, taip pat nustatyti ir pateikti Užsakovui visus faktus susijusius su konfidencialios informacijos saugos pažeidimu.
    11. Paslaugų teikėjas įsipareigoja suteikti teisę tik žemiau nurodytiems asmenims susipažinti su konfidencialia informacija:
        1. asmenims, kuriems būtina žinoti konfidencialią informaciją, atsižvelgiant į jų užimamas pareigas ar profesiją;
        2. asmenims, kuriems yra pranešta apie konfidencialų informacijos pobūdį ir kurie yra įsipareigoję laikytis konfidencialumo įsipareigojimų tokiomis pačiomis kaip ir šiame pasižadėjime nurodytomis sąlygomis ir terminais.
    12. Paslaugų teikėjo pareigos dėl konfidencialios informacijos neatskleidimo netaikomos, kai ir tiek, kiek pagal įstatymus ar kitus teisės aktus iš Paslaugų teikėjo reikalaujama, ir Paslaugų teikėjas turi pareigą konfidencialią informaciją atskleisti kompetentingai valstybės institucijai, įstaigai, organizacijai ar jos atstovui. Jeigu pagal taikytinus įstatymus ar norminius teisės aktus Paslaugų teikėjas privalo atskleisti kurią nors Konfidencialios informacijos dalį, prieš atskleisdamas tokią informaciją, turi nedelsdamas pranešti raštu Užsakovui.
    13. Paslaugų teikėjas dėl elektroninio pavidalo konfidencialios informacijos įsipareigoja:
        1. užtikrinti, kad visose tarnybinėse stotyse, kompiuterinėse darbo vietose ar kituose įrenginiuose, kuriuose dirbama su gauta elektroninio pavidalo konfidencialia informacija, bus imtasi visų reikiamų informacijos saugumo priemonių, įskaitant, bet neapsiribojant, instaliuotą legalią programinę įrangą, saugų ir legalų prisijungimą, įdiegtas naujausias programinės įrangos pataisas, prieigos ribojimą slaptažodžiu;
        2. nenaudoti nešiojamų elektroninių laikmenų, o jei tai būtina - užtikrinti, kad nešiojamos elektroninės laikmenos (pvz. nešiojamo kompiuterio standusis diskas, USB atmintinės), kuriose saugoma konfidenciali informacija būtų šifruotos arba saugomos rakinamose informacijos saugojimo priemonėse (spintos, seifai, atskiros rakinamos patalpos ir pan.), arba kitaip apsaugotos nuo konfidencialios informacijos atskleidimo įrenginių vagystės arba pametimo atveju.
        3. Konfidencialią informaciją draudžiama laikyti sistemose ar laikmenose, kurios gali būti prieinamos tretiesiems asmenims, įskaitant, bet neapsiribojant - grupinio darbo sistemos, debesijos sistemos.
    14. Perkant paslaugas, darbus ar įrangą, susijusius su Užsakovo valdomomis ir tvarkomomis informacinėmis sistemomis ir registrais, jų projektavimu, kūrimu, diegimu, modernizavimu ir kibernetinio saugumo užtikrinimu, Paslaugų teikėjas, darbų atlikėjas ar įrangos tiekėjas užtikrina atitiktį teisės aktuose nustatytiems kibernetinio saugumo reikalavimams.
14. **Asmens duomenų teikimas ir gavimas**
    1. Šalys šioje Sutartyje nustatyta tvarka teiks viena kitai fizinius asmenis tiesiogiai ar netiesiogiai identifikuojančią informaciją (toliau – asmens duomenys).
    2. Šalys taip pat:
       1. įsipareigoja asmens duomenis viena iš kitos gauti, juos tvarkyti ir teikti Sutartyje nurodyta tvarka, laikantis BDAR, Asmens duomenų teisinės apsaugos įstatymo ir kitų taikytinų asmens duomenų apsaugą reglamentuojančių teisės aktų;
       2. įsipareigoja asmens duomenų, pateiktų ir (ar) gautų pagal šią Sutartį, netvarkyti kitu nei Bendrosios dalies 2.1 papunktyje nurodytu ar su juo nesuderinamu tikslu;
       3. atsako už pagal Sutartį gautų asmens duomenų tikslumą, teisingumą, konfidencialumą ir saugumą nuo asmens duomenų gavimo momento. Šaliai kilus pagrįstų įtarimų dėl kitos Šalies galimybės užtikrinti pagal Sutartį gaunamų asmens duomenų konfidencialumą, saugumą ar kitus teisės aktuose nustatytus asmens duomenų apsaugos reikalavimus, tokia Šalis gali sustabdyti asmens duomenų teikimą kitai Šaliai tol, kol pastaroji patvirtina savo pasirengimą tinkamai vykdyti Sutartyje ir teisės aktuose nustatytus asmens duomenų apsaugos reikalavimus;
       4. taiko tinkamas ir pakankamas technines ir organizacines saugumo priemones, reikalingas asmens duomenų apsaugai užtikrinti vykdant Sutartį, įskaitant, bet neapsiribojant šiomis priemonėmis:
          1. asmens duomenys teikiami naudojant saugų ryšio kanalą;
          2. naudojama kompiuterinė įranga turi antivirusines sistemas, ugniasienę;
          3. daroma atsarginė asmens duomenų kopija ir saugoma atskirai nuo gaunamų (teikiamų) pagal Sutartį asmens duomenų;
          4. Šalių darbuotojai apmokyti naudoti asmens duomenis tokiu būdu, kuris sumažina riziką neteisėtam asmens duomenų tvarkymui;
       5. užtikrina, kad jų darbuotojai ir (ar) atstovai, kurie tvarko asmens duomenis, vykdydami Sutartį, yra įsipareigoję saugoti asmens duomenų paslaptį (pasirašę konfidencialumo įsipareigojimus);
       6. be tinkamo teisinio pagrindo gautų asmens duomenų įsipareigoja neatskleisti tretiesiems asmenims;
       7. įsipareigoja nedelsiant pranešti viena kitai apie vykdant Sutartį asmens duomenų atžvilgiu įvykdytą BDAR ar kito asmens duomenų apsaugą reglamentuojančio teisės akto pažeidimą;
       8. įsipareigoja nedelsiant pranešti viena kitai apie vykdant Sutartį pateiktus neteisingus, neišsamius ir (ar) netikslius asmens duomenis (pvz., gavus duomenų subjekto prašymą ištaisyti duomenis);
       9. įsipareigoja nedelsiant pranešti viena kitai apie gautą duomenų subjekto reikalavimą ištrinti, kitai Šaliai vykdant Sutartį, pateiktus asmens duomenis;
       10. įsipareigoja tvarkyti asmens duomenis ne ilgiau, negu to reikalauja Bendrosios dalies 2.1 papunktyje nurodytas asmens duomenų tvarkymo tikslas. Šalys įsipareigoja nedelsiant sunaikinti pagal Sutartį gautus asmens duomenis, kai šie duomenys nebereikalingi jų tvarkymo tikslams;
       11. įsipareigoja bendradarbiauti su Lietuvos Respublikos valstybine duomenų apsaugos inspekcija ir vykdyti jos teisėtus nurodymus;
       12. įsipareigoja, tiek, kiek tai susiję su konkrečios Šalies atliktu asmens duomenų tvarkymu, bendradarbiauti su kita Šalimi atsakant į kitos Šalies gautą duomenų subjekto teisių įgyvendinimo prašymą ar kitą teisėtą paklausimą;
       13. įsipareigoja, tiek, kiek tai susiję su konkrečios Šalies atliktu asmens duomenų tvarkymu, bendradarbiauti su kita Šalimi, užkertant kelią asmens duomenų perdavimo, tvarkymo ir (arba) apsaugos pažeidimams ir (ar) reaguojant į įvykusį pažeidimą.
    3. Šalys, atitinkamai teikdamos ir (arba) gaudamos asmens duomenis, veikia kaip savarankiški duomenų valdytojai.
    4. Šalys įsipareigoja sudaryti papildomą asmens duomenų tvarkymo sutartį, jei tinkamam asmens duomenų naudojimui ir tvarkymui užtikrinti neužtenka šios Sutarties sąlygų.
    5. Paslaugų teikėjas įsipareigoja visus fizinius asmenis (atstovus, darbuotojus, subteikėjus kurių pajėgumais (kvalifikacija) nesiremiama, kitus ūkio subjektus, kurių pajėgumais (kvalifikacija) remiamasi, ar jų darbuotojus, specialistus), kuriuos Paslaugų teikėjas pasitelkia Sutarčiai vykdyti, tinkamai informuoti apie tai, kad jų asmens duomenys (vardai, pavardės, kontaktiniai duomenys, pareigos ir kiti duomenys, susiję su Sutarties vykdymu) gali būti perduoti Užsakovui ir gali būti Užsakovo tvarkomi Sutarties tarp Paslaugų teikėjo ir Užsakovo vykdymo tikslais, Užsakovo teisėtų interesų ir teisinių prievolių vykdymo pagrindu, ne ilgiau kaip senaties laikotarpį ir gali būti prieinami Užsakovo darbuotojams ir kitiems tiekėjams, valstybės institucijoms. Paslaugų teikėjo pasitelkti fiziniai asmenys turi būti informuojami iki jų pasitelkimo arba iki jų duomenų perdavimo Užsakovui momento ir, Užsakovui pareikalavus, Paslaugų teikėjas įsipareigoja pateikti duomenų subjektų informavimo įrodymus. Paslaugų teikėjas taip pat privalo tinkamai reaguoti į Užsakovo pranešimus apie Užsakovo darbuotojų ir kitų atstovų asmens duomenų, perduodamų Paslaugų teikėjui Sutarties vykdymo tikslais, ištaisymą, ištrynimą arba tvarkymo apribojimą.
15. **Baigiamosios nuostatos**
    1. Visa informacija, įspėjimai, pranešimai, susirašinėjimas ar reikalavimai tarp Šalių, susiję su Sutartimi, privalo būti raštiški ir bus laikomi galiojančiais, jeigu yra išsiunčiami ar pristatomi vienu ar keliais iš šių būdų: elektroniniu paštu, registruotu laišku, per kurjerį (su patvirtinimu apie įteikimą) arba įteikiant pasirašytinai. Įgyvendindamos šio punkto nuostatas, Šalys privalo naudotis Specialiojoje dalyje pateiktais korespondencijai skirtais Šalių adresais (įskaitant elektroninio pašto adresą).
    2. Šalys privalo nedelsdamos raštu informuoti viena kitą apie bet kokį jų adresų (įskaitant elektroninio pašto adresus), telefonų numerių ar kontaktinių asmenų pasikeitimą. Bet kuri Šalis, neįvykdžiusi šio reikalavimo, negali reikšti pretenzijų ar atsikirtimų kitai Šaliai, kad pastarosios įsipareigojimai, atlikti pagal paskutinius jai žinomus kitos Šalies rekvizitus, neatitinka aukščiau nurodytų reikalavimų arba kad pranešimai, siųsti pagal atitinkamus rekvizitus, nebuvo gauti.
    3. Sutartis sudaryta vadovaujantis ir aiškinama pagal Lietuvos Respublikos teisę. Bet kokie su Sutartimi susiję Šalių ginčai bus sprendžiami derybų būdu. Tuo atveju, jei ginčo nepavyktų išspręsti derybomis per 60 (šešiasdešimt) kalendorinių dienų nuo derybų pradžios, toks ginčas bus sprendžiamas Lietuvos Respublikos teisme pagal Užsakovo buvimo vietą, jei įstatymai nenustato išimtinio bylų teismingumo. Derybų pradžia laikoma diena, kurią viena iš Šalių pateikė prašymą raštu kitai Šaliai siūlyti pradėti derybas.
    4. Nepriklausomai nuo to, jog Šalys ginčą perdavė nagrinėti teismui, Šalys ir toliau vykdo savo sutartinius įsipareigojimus, jeigu nesusitarta kitaip.
    5. Šalys paskiria atsakingus už Sutarties vykdymą asmenis bei nurodo juos ir kontaktinius jų duomenis Specialiojoje dalyje ar Sutarties priede. Užsakovas taip pat paskiria už Sutarties ir jos pakeitimų paskelbimą atsakingą asmenį, nurodydamas tai Specialiojoje dalyje ar Sutarties priede.
    6. Sutarties Šalys užtikrina, kad su konfidencialia informacija ir asmens duomenimis, tvarkomais vykdant Sutartį, susipažins tik tie asmenys, kuriems tai yra būtina vykdant įsipareigojimus pagal Sutartį.
    7. Visi asmens duomenys, kurie buvo tvarkomi siekiant įvykdyti Sutartyje numatytus įsipareigojimus, gali būti tvarkomi iki to momento, kol pasibaigia Šalių prievolės pagal Sutartį. Gali būti nenaikinami tik tokie asmens duomenys, kurių sunaikinimas reikštų neprotingai dideles laiko ar finansines sąnaudas ar būtų nepateisinamas Sutarties rezultatų naudojimo tikslais.
    8. Paslaugų teikėjas garantuoja, kad turi visas Sutarčiai įvykdyti reikalingas licencijas, leidimus, pažymas, pažymėjimus ar pan., jeigu tokie reikalaujami vadovaujantis teisės aktais. Paslaugų teikėjas įsipareigoja atlyginti nuostolius, jeigu būtų pateikta pretenzijų ar iškelta bylų dėl licencijų, leidimų, pažymų ar pažymėjimų pažeidimų, kylančių iš Sutarties ar padarytų ją vykdant.
    9. Nė viena iš Šalių neturi teisės perduoti trečiajam asmeniui teisių ir įsipareigojimų pagal šią Sutartį be išankstinio raštiško kitos Šalies sutikimo.
    10. Šalys patvirtina, kad turi teisę, įgaliojimus, kompetenciją ir atliko visus būtinus veiksmus, reikalingus sudaryti ir vykdyti Sutartį bei teises ir įsipareigojimus pagal ją.
    11. Šalys patvirtina, jog perskaitė šią Sutartį, suprato jos turinį ir pasekmes bei pasirašė kaip atitinkančią Šalių valią ir ketinimus.
    12. Esant prieštaravimų tarp Sutarties Specialiosios dalies sąlygų ir Bendrosios dalies sąlygų, taikomos Specialiosios dalies sąlygos.
    13. Šalys susitaria, kad Sutarties, jos pakeitimų, papildymų ir (ar) kitų priedų skaitmeninių versijų pasirašymas kvalifikuotu elektroniniu parašu prilyginamas pasirašymui raštu. Jeigu Sutartį akceptuojanti Šalis pateiks Sutarties versiją, kurios turinys nėra identiškas, laikoma, kad sutartis nebuvo sudaryta.
    14. Sutartis sudaryta 2 (dviem) vienodą teisinę galią turinčiais egzemplioriais, kiekvienai Sutarties šaliai po 1 (vieną) egzempliorių *(jei Sutartis pasirašome fiziniais parašais)* arba elektroniniu formatu 1 (vienu) egzemplioriumi *(jei pasirašoma kvalifikuotais elektroniniais parašais)*.

|  |  |  |  |
| --- | --- | --- | --- |
| **UŽSAKOVAS** |  | | **PASLAUGŲ TEIKĖJAS** |
| **Akcinė bendrovė „Regitra“**  Generalinis direktorius  Vaidas Dominauskas    **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  A.V. | |  | **[pavadinimas]**  [pareigos]  [vardas pavardė]  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  A.V. |