Pirkimo sąlygų 8 priedas

**PASIŪLYMŲ VERTINIMO METODIKA**

(Transporto priemonių plovimas automatinėse / tunelinėse plovyklose)

1. Pasiūlymų vertinimo kriterijus – **kainos ir kokybės santykis**. Pasiūlymuose nurodytos kainos bus vertinamos eurais.
2. Ekonomiškai naudingiausias pasiūlymas – tai pasiūlymas, kurio suma apskaičiuota pagal toliau nustatytus pasiūlymų vertinimo kriterijus ir sąlygas, yra mažiausia.
3. **Pasiūlymų vertinimo tvarka:**

Ekonominis naudingumas (EN) apskaičiuojamas pagal formulę, įvertinus tiekėjo siūlomos automobilio išorės plovimo programos kainą (įkainį), suteiktą nuolaidą, paslaugos atlikimo greitį ir papildomų naudų sąnaudas:

**EN = KsN +UK + KV + NS**

Šioje formulėje:

**EN** – ekonominis naudingumas, Eur su PVM;

**KsN** – 1 (vieno) automobilio 1 (venas) išorės plovimas siūloma plovimo programa pritaikius nuolaidą, Eur su PVM. *Automobilio išorės plovimo programą turi sudaryti šios operacijos: cheminis purvo atmirkymas, plovimas aukšto slėgio srove, plovimas šepečiais su šampūnu, padengimas aktyviomis putomis, ratų plovimas, džiovinimas, padengimas vašku*;

**UK** – automobilio užimtumo kaina plovimo metu, kuri apskaičiuojama pagal 3.1 papunktyje nurodytą formulę, Eur su PVM;

**KV** – automatizuotas kilimėlių valymas, Eur su PVM. *Jeigu Tiekėjas turi šią paslaugą ir ją teikia nemokamai su siūloma plovimo programa – skaičiavimams „KV“ prilyginama nuliui (t. y. 0,00 Eur su PVM), jeigu Tiekėjas šios paslaugos neturi arba ją teikia mokamai su siūloma plovimo programa – skaičiavimams „KV“ prilyginama dviem Eur su PVM (t. y. 2,00 Eur su PVM)*;

**NS** – naudojimasis siurbliu, Eur su PVM. *Jeigu Tiekėjas turi šią paslaugą ir ją teikia nemokamai su siūloma plovimo programa – skaičiavimams „NS“ prilyginama nuliui (t. y. 0,00 Eur su PVM), jeigu Tiekėjas šios paslaugos neturi arba ją teikia mokamai su siūloma plovimo programa – skaičiavimams „NS“ prilyginama vienam Eur su PVM (t. y. 1,00 Eur su PVM)*.

3.1. Automobilio užimtumo kaina plovimo metu, apskaičiuojama eurais su PVM:

**UK= UĮ × T**

Šioje formulėje:

**UĮ** – Automobilio užimtumo įkainis, Eur su PVM už sekundę (s) *(egzamino kainos ir trukmės santykis t. y. 41,26 Eur su PVM / 1500 s = 0,027506667 -> apvaliname šimtųjų tikslumu 0,03 Eur su PVM/s)*;

**T** – Siūlomos automobilio plovimo programos trukmė / plovimo greitis sekundėmis (s).